સરકાર દ્વારા પેટ્રોલિયમ પ્રોડ્કટના ભાવમાં ઘટાડો કરવામા આવ્યો તે પગલાની શેરબજાર પર વિપરીત અસર થઈ હતી એમ જણાવીને કેઆરસી સિક્યુરિટીઝના એમડી અને સીઇઓ દેવેન ચોકસીનું કહેવું હતું કે, સરકારના પગલાંથી ઓઇલ માર્કેટિંગ કંપનીઓના નફા ક્ષમતામાં અંદાજે Rs 7,000 કરોડનું ધોવાણ થશે. સરકારનો આ કંપનીઓમાં મોટો હિસ્સો રહેવાની સાથે અન્ય શેરધારકો પણ કંપનીમાં છે જેમાં રિટેઇલ ઇન્વેસ્ટર્સનો પણ સમાવેશ થાય છે. શેરોના ભાવમાં થયેલા ધોવાણ અને એક રૂપિયાના ઘટાડાથી નફામાં થનારા ઘટાડાની અસર રોકાણકારોને નેગેટિવ થઈ છે. શું સરકાર આનો જવાબ આપશે? આજ પ્રકારનું વલણ રહેશે તો રોકાણકારો પીએસયુ શેરોથી દૂર થઈ જશે એવો ભય તેમણે વ્યકત કર્યો હતો. મોટા ભાગના ઓએમસી અને રિફાઇનરી શેરો પાંચ ટકાથી લઇને 12 ટકા સુધી ઘટ્યા હતા.